На основу члана 186. став 3. Закона о основама система образовања и васпитања („Службени гласник РС”, бр. 88/17 и 27/18 – др. закон),

министар просвете, науке и технолошког развоја доноси

П Р А В И Л Н И К

О ИЗМЕНАМА ПРАВИЛНИКА О КРИТЕРИЈУМИМА И СТАНДАРДИМА ЗА ФИНАНСИРАЊЕ УСТАНОВЕ КОЈА ОБАВЉА ДЕЛАТНОСТ СРЕДЊЕГ ОБРАЗОВАЊА И ВАСПИТАЊА

Члан 1.

У Правилнику о критеријумима и стандардима за финансирање установе која обавља делатност средњег образовања и васпитања („Службени гласник РС”, бр. 72/15 , 84/15 и 73/16) у члану 4. став 1. тачка 2) речи: „одељења, група или класа” замењују се речима: „одељења или група”.

У ставу 2. речи: „одељењу, групи или класи” замењују се речима: „одељењу или групи”.

Члан 2.

У члану 5. ст. 1. и 2. речи: „наставним планом и програмом” замењују се речима: „планом и програмом наставе и учења”.

Члан 3.

У члану 6. речи: „одељења, група или класа” замењују се речима: „одељења или група”.

Члан 4.

Чл. 7-13. мењају се и гласе:

**„Директор и помоћник директора**

Члан 7.

Школа има директора.

Школа од 24 до 36 одељења има 0,5 извршилаца на пословима помоћника директора.

Школа од 37 до 48 одељења има 1 извршиоца на пословима помоћника директора.

Школа са 49 и више одељења има 1,5 извршилаца на пословима помоћника директора.

**Стручни сарадници (педагог/психолог)**

Члан 8.

Школа до 7 одељења има 0,5 извршилаца на пословима стручног сарадника (педагога или психолога).

Школа од 8 до 20 одељења има 1 извршиоца на пословима стручног сарадника (педагога или психолога).

Школа од 21 до 32 одељења има 1,5 извршилаца на пословима стручног сарадника (педагога или психолога).

Школа од 33 до 44 одељења има 2 извршиоца на пословима стручног сарадника (педагога или психолога).

Школа од 45 до 54 одељења има 2,5 извршилаца на пословима стручног сарадника (педагога или психолога).

Школа од 55 и више одељења има 3 извршиоца на пословима стручног сарадника (педагога или психолога).

**Стручни сарадник (библиотекар/нототекар/медијатекар)**

Члан 9.

Школа до 15 одељења има 0,5 извршилаца на пословима библиотекара.

Школа од 16 до 32 одељења има 1 извршиоца на пословима библиотекара.

Школа од 33 до 42 одељења има 1,5 извршилаца на пословима библиотекара.

Школа са 43 и више одељења има 2 извршиоца на пословима библиотекара.

Члан 10.

Школа до 11 одељења у стручном образовању, у којој се по плану и програму наставе и учења, реализују вежбе, вежбе у блоку и практична настава има 0,5 извршилаца на пословима организације практичне наставе, вежби и вежби у блоку.

Школа од 12 до 34 одељења у стручном образовању, у којој се по плану и програму наставе и учења реализују вежбе, вежбе у блоку и практична настава има 1 извршиоца на пословима организације практичне наставе, вежби и вежби у блоку.

Школа од 35 до 47 одељења у стручном образовању, у којој се по плану и програму наставе и учења реализују вежбе, вежбе у блоку и практична настава има 1,5 извршилаца на пословима организације практичне наставе, вежби и вежби у блоку.

Школа са 48 и више одељења у стручном образовању, у којој се по плану и програму наставе и учења реализују вежбе, вежбе у блоку и практична настава има 2 извршилаца на пословима организације практичне наставе вежби и вежби у блоку.

Број помоћних наставника утврђује се само за предмете за које је планом и програмом наставе и учења то прописано у стручном образовању, у обиму који предвиђа ангажовање на пословима припреме лабораторијских вежби, извођења и демонстрирања поступака, техничко-технолошке припреме, извођења дела практичне наставе под непосредним руководсвом наставника.

Број помоћних наставника у школи у којој се по плану и програму наставе и учења реализују вежбе, вежбе у блоку и практична наставана на основу плана и програма наставе и учења за одговарајуће подручје рада и образовни профил,утврђује се тако што се укупан годишњи фонд часова вежбии вежби у блоку, за који је предвиђен помоћни наставник, подели са 40, а укупан годишњи фонд практичне наставе, за који је предвиђен помоћни наставник, подели са 52, па се добијени збир подели са бројем наставних недеља.

Школа је у обавези да изводе из плана и програма наставе и учења којима се прописују помоћни наставници и годишњи фонд часова за вежбе, вежбе у блоку и практичну наставу, за одговарајуће подручје рада, образовни профил, наставни предмет и разред, достави на сагласност министру.

Члан 11.

Школа до 11 одељења има 0,5 извршилаца на пословима секретара.

Школа са 12 и више одељења има 1 извршиоца на пословима секретара.

Школа до 11 одељења има 0,5 извршилаца на пословима шефа рачуноводства (самосталног финансијско рачуноводственог сарадника, односно дипломираног економисту за финансијско рачуноводствене послове).

Школа са 12 и више одељења има 1 извршиоца на пословима шефа рачуноводства (самосталног финансијско рачуноводственог сарадника, односно дипломираног економисту за финансијско рачуноводствене послове).

Школа од 12 до 20 одељења има 0,5 извршилаца на пословима референта за финансијско рачуноводствене послове или референта за правне, кадровске и административне послове.

Школа од 21 до 28 одељења има 1 извршиоца на пословима референта за финансијско рачуноводствене послове или референта за правне, кадровске и административне послове.

Школа од 29 до 36 одељења има 1,5 извршилаца на пословима референта за финансијско рачуноводствене послове или референта за правне, кадровске и административне послове.

Школа са 37 до 44 одељења има 2 извршиоца на пословима референта за финансијско рачуноводствене послове или референта за правне, кадровске и административне послове.

Школа са 45 и више одељења има 2,5 извршилаца на пословима референта за финансијско рачуноводствене послове или референта за правне, кадровске и административне послове.

Члан 12.

На пословима домара/мајстора одржавања, школа у којој се настава изводи у једној смени има следећи број извршилаца:

1) школа која има грејну површину до 2000 м2 уколико има систем даљинског грејања, сопствени систем централног грејања на течна или гасовита горива или пелет има право на 0,5 извршилаца;

2) школа која има грејну површину до 2000 м2 уколико има сопствени систем централног грејања на чврста горива има право на 1 извршиоца;

3) школа која има грејну површину преко 2000 м2 уколико има систем даљинског грејања, сопствени систем централног грејања на течна или гасовита горива или пелет има право на 1 извршиоца;

4) школа која има грејну површину преко 2000 м2 уколико има сопствени систем централног грејања на чврста горива има право на 1,5 извршилаца.

На пословима одржавања објекта, опреме и грејања, школа у којој се настава изводи у две смене има следећи број извршилаца:

1) школа која има грејну површину до 2000 м2 уколико има систем даљинског грејања, сопствени систем централног грејања на течна или гасовита горива или пелет има право на 0,5 извршилаца;

2) школа која има грејну површину до 2000 м2 уколико има сопствени систем централног грејања на чврста горива има право на 1 извршиоца;

3) школа која има грејну површину од 2000 м2 до 5000 м2 уколико има систем даљинског грејања, сопствени систем централног грејања на течна или гасовита горива има право на 1 извршиоца;

4) школа која има грејну површину од 2000 м2 до 5000 м2 уколико има сопствени систем централног грејања на пелет има право на 1,5 извршилаца;

5) школа која има грејну површину од 2000 м2 до 5000 м2 уколико има сопствени систем централног грејања на чврста горива има право на 2 извршиоца;

6) школа која има грејну површину преко 5000 м2 уколико има систем даљинског грејања, сопствени систем централног грејања на течна или гасовита горива или пелет има право на 2 извршиоца;

7) школа која има грејну површину преко 5000 м2 уколико има сопствени систем централног грејања на чврста горива има право на 2,5 извршилаца.

Школа са грејним пећима, у којој се настава изводи у једној или у две смене, има:

1) 1 извршиоца на 16 одељења, уколико се школа греје пећима на течна и гасовита горива;

2) 1 извршиоца на 12 одељења, уколико се школа греје пећима на чврста горива.

Број извршилаца из става 3. овог члана, утврђује се применом начела сразмерности (која је одређена бројем одељења).

Члан 13.

Школа до 23 одељења у стручном образовању има 0,5 извршилаца за одржавање машина, инструмената и инсталација.

Школа са 24 и више одељења у стручном образовању има 1 извршиоца за одржавање машина, инструмената и инсталација.

Школа од 12 до 35 одељења има 0,5 извршилаца на пословима техничара одржавања информационог система и технологија.

Школа са 36 и више одељења има 1 извршиоца на пословима техничара одржавања информационог система и технологија.

Школа у стручном образовању, у подручју рада пољопривреда, производња и прерада хране која има школску економију има:

1) 4 радника у школској радионици - узгајивача домаћих животиња;

2) 2 возача - руковаоца пољопривредних машина и возила;

3) 1 магационера.”

Члан 5.

У члану 14. став 1. брише се, а досадашњи став 2. постаје став 1.

Досадашњи став 3. брише се.

У досадашњем ставу 4. који постаје став 2. речи: „става 2.” замењују се речима: „става 1.”.

Члан 6.

Овај правилник ступа на снагу осмог дана од дана објављивања у „Службеном гласнику Републике Србије”, а примењује се од школске 2018/2019. године.

Број: 110-00-332/2017-04

У Београду, 6. јуна 2018. године

М И Н И С Т А Р

Младен Шарчевић